በነ አብይ እና ለማ መገርሳ የተመራው የጥገና ለውጥ አዲስ ክስተት በመሆኑ ‘እስረኞች በመፈታታቸው እና ለተደረገው ወንጀል ሁሉ አፍኣዊ ይቅርታ” በመጠየቃቸው “ኢትዮጵያዊነታቸውን” ለማደስ እንደተነሱ አመስግኜአቸው ነበር። ሆኖም የመደመር ፍልስፍናቸውን ሳጤን በነዚህ ሰዎች የሚመራ የለውጥ ሂደት “በአናርኪ ፍልስፍና የሚመራ” ሥርዓት እንደሆነ በተወሰነ ደረጃ ገልጫለሁ።ክስተቱ ከመታየቱ በፊትም በኢትዮጵያ ራዲዮ/ሲዊድን /ኢትዮፓትርየቲክ ድረገጽ/ የሰጠሁትን ቃለ መጠይቅ ማድመጥ ትችላላችሁ። እኔ አናርኪ ስርዓት ነው ስል ‘የተቀሩ ወዳጆቼ’ ደግሞ ታይቶ ተሰምቶ የማይታወቅ “በዲሞክራቶች ፍስፍና የሚመራ” ሥርዓት ነው ይላሉ። በሁለታችን መሃል ልዩነት አለ።
